Návrh rozhodnutie Rady o stanovisku Spoločenstva k návrhu predpisu Európskej hospodárskej komisie Organizácie Spojených národov o homologizácii motorových vozidiel pokiaľ ide o výhľad vodiča motorového vozidla dopredu /* KOM/2006/0127 v konečnom znení - AVC 2006/0041 */





[pic] | KOMISIA EURÓPSKYCH SPOLOČENSTIEV | Brusel, 20.03.2006 KOM(2006) 127 v konecnom znení 2006/0041 (AVC) Návrh ROZHODNUTIE RADY o stanovisku Spoločenstva k návrhu predpisu Európskej hospodárskej komisie Organizácie Spojených národov o homologizácii motorových vozidiel pokiaľ ide o výhľad vodiča motorového vozidla dopredu (predložený Komisiou) ODÔVODNENIE 1. VŠEOBECNÉ INFORMÁCIE Rozhodnutím Rady 97/836/ES z 27. novembra 1997 sa Európske spoločenstvo stalo zmluvnou stranou revidovanej dohody Európskej hospodárskej komisie Organizácie Spojených národov z roku 1958 (EHK OSN). Toto rozhodnutie nadobudlo účinnosť 24. marca 1998. V článku 4 uvedeného rozhodnutia sa okrem iného ustanovuje, že ak sa predkladá návrh predpisu EHK OSN na hlasovanie v rámci príslušných orgánov EHK OSN, musí byť návrh pred tým, ako sa Spoločenstvo môže vysloviť za jeho prijatie, schválený Radou po získaní súhlasu Európskeho parlamentu. Program najbližšieho zasadnutia Svetového fóra EHK OSN pre harmonizáciu predpisov o vozidlách bude zahŕňať najmä hlasovanie o (novom) návrhu predpisu o homologizácii motorových vozidiel, pokiaľ ide o výhľad vodiča motorového vozidla dopredu. Hlavným účelom návrhu predpisu je ustanoviť harmonizované technické predpisy, čím by sa predišlo vytvoreniu technických bariér obchodovania s motorovými vozidlami medzi zmluvnými stranami a zabezpečila by sa vysoká úroveň bezpečnosti vodiča. Návrh predpisu umožní konkrétne primeraný výhľad cez predné sklo a ostatné sklá. Komisia sa preto domnieva, že by bolo žiadúce, aby ES hlasovalo v prospech tohto (nového) návrhu predpisu. Tiež sa ustanovuje, že návrh tohto predpisu sa stane súčasťou homologizačného systému motorových vozidiel, pretože pôsobnosť smernice Rady 77/649/ES naposledy zmenenej a doplnenej smernicou Komisie 90/630/ES je podobná ako tento návrh predpisu. Stanovisko ES v čase hlasovania bude vychádzať z dokumentov, ktoré sú k dispozícii v úradných jazykoch EHK OSN (francúzština a angličtina). Nakoľko sa ES stalo zmluvnou stranou dohody EHK OSN z roku 1958, musí dodržiavať postupy ustanovené v tejto dohode. V súlade s ustanoveniami článku 4 ods. 5 rozhodnutia 97/836/ES, bude predpis uverejnený vo všetkých oficiálnych jazykoch Spoločenstiev v Úradnom vestníku Európskej únie pred nadobudnutím účinnosti. 2. OBSAH NÁVRHU ROZHODNUTIA Účelom návrhu je umožniť zástupcovi Komisie hlasovať o návrhu predpisu o homologizácii, pokiaľ ide o výhľad vodiča motorového vozidla dopredu v mene Spoločenstva na najbližšom zasadnutí Svetového fóra EHK OSN pre harmonizáciu predpisov o vozidlách. 2006/0041 (AVC) Návrh ROZHODNUTIE RADY o stanovisku Spoločenstva k návrhu predpisu Európskej hospodárskej komisie Organizácie Spojených národov o homologizácii motorových vozidiel pokiaľ ide o výhľad vodiča motorového vozidla dopredu (Text s významom pre EHP) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na rozhodnutie Rady 97/836/EC z 27. novembra 1997 vzhľadom na pristúpenie Európskeho spoločenstva k dohode Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách a podmienok pre vzájomné uznávanie udelených homologizácií na základe týchto predpisov[1], a najmä na druhú zarážku odseku 2 článku 4, so zreteľom na návrh Komisie[2], so zreteľom na súhlas Európskeho parlamentu[3], keďže: (1) Návrhu predpisu Európskej hospodárskej komisie Organizácie Spojených národov o homologizácii motorových vozidiel pokiaľ ide o výhľad vodiča motorového vozidla dopredu[4] ustanovuje odstránenie technických bariér obchodovania s motorovými vozidlami medzi zmluvnými stranami, pokiaľ ide o tieto aspekty, a zároveň zabezpečuje vysokú úroveň bezpečnosti. (2) Je náležité určiť stanovisko Spoločenstva k uvedenému návrhu predpisu a následne ustanoviť, aby Spoločenstvo, zastúpené Komisiou, hlasovalo za prijatie predmetného návrhu. (3) Návrh predpisu by sa mal stať súčasťou homologizačného systému motorových vozidiel Spoločenstva, pretože pôsobnosť smernice Rady 77/649/ES naposledy zmenenej a doplnenej smernicou Komisie 90/630/ES je podobný ako pôsobnosť návrhu tohto predpisu. ROZHODLA TAKTO: Článok 1 Týmto sa prijíma návrh predpisu Európskej hospodárskej komisie Organizácie Spojených národov (EHK OSN) o homologizácii motorových vozidiel pokiaľ ide o výhľad vodiča motorového vozidla dopredu, v znení dokumentu TRANS/WP.29/2005/82. Článok 2 Pri hlasovaní počas nadchádzajúceho stretnutia Administratívneho výboru Svetového fóra EHK OSN pre harmonizáciu predpisov o vozidlách bude Spoločenstvo zastúpené Komisiou hlasovať za návrh predpisu EHK OSN uvedeného v článku 1. Článok 3 Predpis OSN/EHK o homologizácii motorových vozidiel, pokiaľ ide o výhľad vodiča motorového vozidla dopredu sa stáva súčasťou systému homologizácie motorových vozidiel Spoločenstva. V Bruseli Za Radu predseda [1] Ú. v. ES L 346, 17.12.1997, s. 78. [2] Ú. v. EÚ C. ..[jednoducho vložte dátum bez „z“] ., s. . [3] Ú. v. EÚ C , , s. . ., s. . [4] OSN/EHK dokument TRANS/WP.29/2005/82